_:n25779fa44de14f048c87a683e50f720axb0
<http://schema.org/articleBody>
"Voditeljica Narodne knjižnice u Orebiću Nataša Tolj je u uz malu svečanost u predškolskoj ustanovi Dječji vrtić Orebić predala 363 slikovnice za djecu. Knjige su prikupljene u dobrotvornoj akciji održanoj u Orebiću i na pelješkoj rivijeri u povodu Međunarodnog dana darivanja knjiga. Bila je to četvrta takva akcija orebićke knjižnice. U prethodne tri slikovnice i dječje knjige darovane su dječjem odjelu Opće bolnice Dubrovnik, Dječjoj bolnici u Klaićevoj u Zagrebu i pedijatrijskom odjelu Doma zdravlja u Korčuli. Osoblje predškolske ustanove i roditelji djece zahvalili su Nataši Tolj i darovateljima, a slikovnice će biti raspodijeljene po vrtićima u Orebiću, Vignju, Trpnju, Potomju i Janjini."
<http://www.orebic.com.hr/vijesti/kultura-i-zabava/medunarodni-dan-darivanja-knjiga-20170708.html?print=1&tmpl=component>